## Plan prijama u državnu službu za pravosudna tijela u 2012. godini

### NN 79/2012 (16.7.2012.), Plan prijama u državnu službu za pravosudna tijela u 2012. godini

MINISTARSTVO PRAVOSUĐA

1865

Na temelju članka 43. stavka 2. točka b) Zakona o državnim službenicima (»Narodne novine« broj 92/05, 142/06, 77/07, 107/07, 27/08, 49/11, 150/11 i 34/12), uz prethodnu suglasnost Ministarstva financija, Ministarstvo pravosuđa utvrđuje sljedeći

PLAN

PRIJAMA U DRŽAVNU SLUŽBU ZA PRAVOSUDNA TIJELA U 2012. GODINI

I.

Ovim Planom prijama u državnu službu planira se prijam službenika/ca u pravosudna tijela u Republici Hrvatskoj.

Plan prijama u državnu službu utvrđuje se za 2012. godinu (kratkoročni plan).

Pravosudna tijela u kojima se planira prijam službenika/ca u državnu službu i planirani broj službenika utvrđuje se u Tablici 1. koja čini sastavni dio ovoga Plana.

II.

Plan prijama u državnu službu sadrži:

– pravosudna tijela u koja se planira prijam službenika u državnu službu,

– stvarno stanje popunjenosti radnih mjesta u tim pravosudnim tijelima u 2011. godini,

– potreban broj državnih službenika na neodređeno vrijeme,

– potreban broj državnih službenika na određeno vrijeme zbog povećanja obima posla,

– podatke o popunjenosti radnih mjesta pripadnicima nacionalnih manjina,

– planirano zapošljavanje službenika pripadnika nacionalnih manjina.

III.

Prilikom popunjavanja radnih mjesta, pravosudna tijela dužna su provoditi odredbe zakona kojima je regulirano osiguravanje zastupljenosti pripadnika nacionalnih manjina u pravosudnim tijelima i voditi računa o zapošljavanju osoba s invaliditetom.

IV.

Pravosudna tijela popunjavat će radna mjesta prema ovom Planu, u skladu s pravilnicima o unutarnjem redu, a uz prethodno odobrenje Ministarstva pravosuđa.

Popunjavanje radnih mjesta provodit će se postupno tijekom godine, vodeći računa o osiguranim financijskim sredstvima i zadaćama pravosudnih tijela.

V.

Plan prijama u državnu službu za pravosudna tijela u 2012. godini stupa na snagu danom donošenja, a objavit će se u »Narodnim novinama«, jednom dnevnom listu koji se prodaje na cijelom području Republike Hrvatske i na web-stranici Ministarstva uprave.

Klasa: 119-02/12-04/173

Urbroj: 514-03-01-12-1

Zagreb, 2. svibnja 2012.

Ministar
Orsat Miljenić, v. r.

Tablica 1

PLAN PRIJAMA U DRŽAVNU SLUŽBU ZA PRAVOSUDNA TIJELA U 2012. GODINI

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Redni broj | PRAVOSUDNO TIJELO | Popunjenost radnih mjesta 31. 12. 2011. | Popunjena radna mjesta pripadnicima nacionalnih manjina | Planirani prijam službenika na neodređeno vrijeme | | | Planirano zapošljavanje pripadnika nac. manj. | Planirani prijam službenika zbog povećanja obima posla | | |
|  |  |  |  | I. vrste | II. vrste | III. vrste |  | I. vrste | II. vrste | III. vrste |
| 1. | Vrhovni sud Republike Hrvatske | 67 | 1 | 2 |  | 2 | 1 | 6 |  | 2 |
| 2. | Visoki trgovački sud Republike Hrvatske | 49 | 1 | 2 |  | 0 | 0 | 8 |  | 5 |
| 3. | Visoki upravni sud Republike Hrvatske | 71 | 0 | 0 |  | 0 | 0 | 4 |  |  |
| 4. | Visoki prekršajni sud Republike Hrvatske | 48 | 1 | 0 |  | 0 | 0 | 5 |  | 5 |
| 5. | Županijski sudovi | 898 | 42 | 5 |  | 5 | 2 | 12 |  | 5 |
| 6. | Upravni sudovi | 0 | 0 | 5 |  | 20 | 5 | 5 |  |  |
| 7. | Trgovački sudovi | 595 | 12 | 4 | 2 | 3 | 1 | 25 |  | 5 |
| 8. | Općinski sudovi | 4274 | 183 | 10 |  | 20 | 3 | 10 |  | 10 |
| 9. | Prekršajni sudovi | 1104 | 30 | 2 |  | 5 | 1 | 5 |  | 5 |
| 10. | Ured za suzbijanje korupcije i organiziranog kriminaliteta | 26 | 1 | 4 |  | 5 | 2 | 0 |  |  |
| 11. | Županijska državna odvjetništva | 266 | 14 | 5 |  | 10 | 2 | 0 |  |  |
| 12. | Općinska državna odvjetništva | 765 | 17 | 5 |  | 10 | 2 | 0 |  |  |
|  | UKUPNO | 8163 | 302 | 44 | 2 | 80 | 19\* | 80 |  | 37 |

\* u ukupnom planiranom broju zaposlenih službenika planira se prijam 19 pripadnika nacionalnih manjina

79 16.07.2012 Plan prijama u državnu službu za pravosudna tijela u 2012. godini

79 16.07.2012 Plan prijama u državnu službu za pravosudna tijela u 2012. godini

Ostalo, NN 79/2012-1865
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)